Il-proposta tal-FKNK saret fid-dawl tat-tħassib li jeżisti dwar il-gammiema u l-fatt li din qed tkun meqjusa bħala speċi vulnerabbli. Għalkemm l-FKNK iċċarat li "l-moratorium mhux xi ħaġa permanenti u jista' jitneħħa fi kwalunkwe ħin". Minkejja dan, f'attitudni responsabbli l-FKNK ma injoratx dak li għaddej fuq livell Ewropew, anke jekk fl-istess ħin kienet ċara d-dikjarazzjoni li għandu jieqaf it-theddid tal-Kummissjoni Ewropea. Però, fiċ-ċirkustanzi ntqal li l-Federazzjoni se tagħmel dak kollu possibbli ma' entitajiet u xjentisti barranin sabiex turi li l-kaċċa tal-gamiem f'Malta hija sostenibbli. Qalet li tittama li stati membri Ewropej jaqdu d-dover tagħhom biex terġa' tkun sabbilità l-popolazzjoni tal-gamiema fl-Ewropa. Differenti kienet ir-reazzjoni tal-Birdlife li qalet li dan huwa diġà ppruvat u l-Gvern ma messu fetaħ qatt l-istaġun tal-kaċċa fir-rebbiegħa. Huwa fuq livell Ewropew li l-gamiema qed tkun meqjusa bħala speċi mhedda u, għalkemm in-numri li jinqabdu f'Malta jaf jidhru insinifikanti fuq livell globali u Ewropew, fl-aħħar ġimgħat ma naqset xejn il-pressjoni fuq livell Ewropew fid-dawl li pajjiżna fetaħ ukoll l-istaġun tal-kaċċa fir-rebbiegħa; pressjoni li saret ukoll mal-Kummissjoni Ewropea minkejja li l-istaġun li nfetaħ għandu ħafna limitazzjonijiet, bil-Gvern konxju mill-isfidi biex tkun applikata d-deroga f'dawn iċ-ċirkostanzi ġodda. Il-kaċċa fir-rebbiegħa f'Malta baqgħet kontroversjali u, fl-aħħar ġimgħat, l-FKNK qalet li kien hemm diskrepanzi fiċ-ċifri dwar il-gamiema li x-xjentisti tal-BirdLife International taw lill-International Union for the Conservation of Nature (IUCN) meta kkomparati maċ-ċifri li l-Istati Membri tal-UE rrappurtaw lill-Kummissjoni Ewropea fuq l-istess gamiema. Din is-sitwazzjoni kienet diskussa f'dettall kbir fil-Kumitat Ornis Malta, inkluż mir-rappreżentanti tal-FKNK mill-istess Kumitat. Waqt dawn il-laqgћat dejjem ġie trattat l-istat ta' konservazzjoni tal-gamiema, u eventwalment il-Kumitat gћamel ir-rakkomandazzjoni tiegћu lill-Gvern. Irrispettivament minn dan, l-FKNK kienet insistiet li kwalunkwe restrizzjoni li kellha ssir fuq id-deroga, digà saret is-sena l-oћra. "Meta wieћed jikkunsidra li madwar 2,000,000 sa 3,000,000 gamiema jinqabdu kull sena fl-Ewropa, l-FKNK ma tistax ma tikkummentax dwar l-gћaġeb li qed isir rigward l-4,000 li jistgћu jinqabdu f'Malta," dejjem argumentat l-FKNK.